פודקאסט מונגש בנושא פשיעה ברשת

**שקד:** שלום לכולם, כאן שקד. היום הראיון שלנו יעסוק בעבירות פליליות ברשת.

נמצאת איתנו כאן, שיר. היי שיר, מה קורה?

**שיר:** היי, אני בסדר.

**שקד:** שיר נפגעה ברשת, היא תספר לנו היום את הסיפור שלה, איך היא התמודדה איתו, מה עזר לה ומה אנחנו יכולים ללמוד ממנו. שיר את יכולה לספר לנו קצת על הפגיעה שלך ברשת?

**שיר:** טוב, אז הפגיעה שלי התחילה לפני כמה חודשים. גלשתי באפליקציה הרגילה שכולם משתמשים בה- באינסטגרם ותוך כדי שרפרפתי בסטורים, קפצו לי פרסומות על דברים שמעניינים אותי, כמו בגדים שחיפשתי לאחרונה הרבה באינסטגרם.

ראיתי פתאום סטורי על בגדים יפים שאני רציתי לקנות, אמנם זה לא היה מתוך אתר מפורסם או מוכר, אבל חשבתי שזה לא כזה קריטי כי כולם היום מזמינים ברשת אז לא עשיתי איזה מחקר גדול. פשוט נכנסתי לאתר, קראתי עליו, בתוך האתר עצמו והזמנתי בגדים.

אז הבעיה העיקרית בעצם התחילה שאחרי ששילמתי ושמתי את פרטי האשראי, ראיתי שעברו שבועיים כבר וההזמנה לא הגיעה ואני לא מקבלת מהם שום עדכון לגבי הפרטים של ההזמנה או איפה היא נמצאת- כאילו ההזמנה נעלמה פשוט.

ניסיתי ליצור איתם קשר אבל הם לא ענו לי, לא במייל שלהם ולא בשירות לקוחות, ובעצם כבר הבנתי בערך אחרי חודש שניסיתי לתקשר איתם וניסיתי לאתר את המקום שבו הם נמצאים, שככל הנראה ההזמנה לא הולכת להגיע אליי וכשנכנסתי לחשבון שלי לראות אם חייבו אותי על ההזמנה, ראיתי שבעצם יש חיוביים נוספים מהכרטיס אשראי שלי ובעצם הבנתי שכל האתר היה מזויף וזה נועד בשביל לגנוב ממני את פרטי האשראי ולקחת ממני את הכספים שלי.

**שקד:** אחרי שגילית שבעצם האתר רימה אותך, את פנית לאיזשהו גורם שיעזור לך, מה בעצם עשית?

**שיר:** אז בהתחלה התמודדתי לבד כי חשבתי שזו הדרך הנכונה, ובהתחלה גם קצת התביישתי כי זה היה קצת מביך לספר להורים, אבל אחרי זה הבנתי שאני חייבת עזרה כי זה בעם עניין רציני, זה הכסף של ההורים שלי שהפרטים נגנבו איתו. פנינו ביחד למוקד 105 של המשטרה, שזו בעצם המומחיות שלהם ומשם עזרו לנו לבטל את החיוביים שעשו לנו בכרטיס וגם לדווח על האתר, כדי שאנשים נוספים לא יפגעו ממנו כמו שאני נפגעתי.

**שקד:** איך את הרגשת בסיטואציה הזו, את פחדת?

**שיר:** מאוד פחדתי, כי אני הבנתי שהייתי צריכה לבדוק יותר על האתר ולא ישר להזמין ואני מאוד ממליצה גם לכל מי שרוצה או רוצה לקנות דברים מהאינטרנט לחקור קצת לעומק על האתר, גם ביוטיוב יש המון סרטונים ששם מגיבים על הזמנות וגם לחפש כל מיני ביקורות שיש ודעות של אנשים. רק אחרי שממש בטוחים שהוא אמיתי ובטוח להזמנה תזמינו. גם חשוב לי להגיד שיש המון אתרי אינטרנט טובים להזמנה וזה לא אומר שצריך למנוע מכם להזמין דברים מהאינטרנט, פשוט צריך להיות ערניים לגבי זה, כי היום ברשת הכל כמעט פרוץ ואי אפשר לדעת מי מחכה לנו בשביל להפיל אותנו.

**שקד:** שאלה אחרונה לסיום, מה את ממליצה לאנשים שנמצאים בסיטואציה שאת היית בה, מה את ממליצה להם לעשות?

**שיר:** אז הדבר הראשון זה באמת לספר למבוגר אחראי, אל תשאירו את זה עליכם, זה לא יעזור בשום מצב וככל שתספרו להם יותר מהר, ככה יהיה להם יותר קל לעזור לכם. במצב שלי, אני, לקח לי קצת זמן, אבל בסוף סיפרתי להורים וזה באמת הקל עליי, גם לפנות למוקד וגם שיתוף הפעולה שלהם הוריד ממני את העוול הזה ודבר שני ומאוד חשוב זה גם לא להתבייש בזה. המון אנשים נופלים בפח ברשת וזה לא אומר עליכם כלום ואתם לא צריכים להרגיש אשמים. אבל, האחריות שלכם בתור האנשים שנפגעו, זה לדווח לאנשים אחרים מומחים, כדי שגם אנשים אחרים שנכנסים לאתרים האלה, לא יפלו בזה גם. אפשר לעשות זאת בדרך פנייה למוקדים כמו 105 או 119 או אפילו לגלעד האן שזו המומחיות שלו- לטפל בפגיעות ברשת.

אני למזלי "יצאתי בזול" כי החיוביים בוטלו, אבל אי אפשר לדעת מה יקרה לבאים בתור שיפלו ברשת. אני מקווה שעזרתי לכם.

**שקד:** תודה לשיר שסיפרה את הסיפור שלה. יש לנו פרטים נוספים על הנושא באתר, אתם מוזמנים לראות ולחפש מידע. אנחנו מאוד מקוות שזה עזר לכם.